கேள்வி: துத்தநாகமெலாண்டெரைட்டு பற்றி விளக்கவும்.
பதில்: துத்தநாகமெலாண்டெரைட்டு ''(Zincmelanterite)'' என்பது (Zn,Cu,Fe)SO4•7H2O என்ற மூலக்கூற்று வாய்ப்பாடு விவரிக்கப்படும் ஒரு கனிமம். துத்தநாகம், தாமிரம், இரும்பு ஆகிய தனிமங்களின் சல்பேட்டுகளால் இக்கனிமம் ஆக்கப்பட்டுள்ளது. சிங்மெலாண்டெரைட்டு என்ற பெயராலும் இது அழைக்கப்படுகிறது. மென்மையான ஒற்றை சரிவச்சு கட்டமைப்பில் பசுமையும் மஞ்சளும் கலந்த நிறத்தில் காணப்படும் இக்கனிமம் மோவின் அளவுகோலில் 2 என்ற கடினத்தன்மை மதிப்பும் 2.02 என்ற ஒப்படர்த்தி மதிப்பையும் கொண்டுள்ளது. அமெரிக்காவின் கொலராடோ மாநிலத்திலுள்ள கன்னிசன் மாகாணத்தின் வல்கேன் சுரங்க மாவட்டத்தில் 1920 ஆம் ஆண்டு துத்தநாகமெலாண்டெரைட்டு கனிமம் கண்டறியப்பட்டது. உள்ளடக்கத்தில் துத்தநாகத்தையும் தோற்றத்தில் மெலாண்டரைட்டு போலவும் காணப்படுவதால் துத்தநாகமெலாண்டெரைட்டு என்ற பெயர் கனிமத்திற்கு சூட்டப்பட்டது [http://www.webmineral.com/data/Zinc-melanterite.shtml Webmineral data]. பன்னாட்டு கனிமவியல் சங்கம் துத்தநாகமெலாண்டெரைட்டு கனிமத்தை Zmln என்ற குறியீட்டால் அடையாளப்படுத்துகிறது.